আগামীকাল বৃহস্পতিবার আরাফা দিবস অর্থাৎ পবিত্র হজ। পবিত্র হজ পালনের জন্য যেমন বুধবার রাত থেকেই হজযাত্রীরা মিনা থেকে আরাফায় রওনা হবেন, তেমনি গতরাত (মঙ্গলবার) থেকেই তারা মিনায় আসতে শুরু করেন। মহানবী মুহাম্মাদুর রসূলুল্লাহ সল্লাল্লাহু আলাইহি ওয়া সাল্লামের প্রদর্শিত পদ্ধতি অনুযায়ী বুধবার বাদ ফজর হজযাত্রীদের মক্কা থেকে মিনা যাওয়ার কথা। কিন্তু ২০ লাখ হজযাত্রী পরিবহনের সুবিধার্থে সৌদি সরকার নিযুক্ত মুয়াল্লিমরা পূর্বের রাত থেকেই হজযাত্রীদের মিনায় স্থানান্তর শুরু করেন। অনুরূপ ৯ যিলহজ সূর্যোদয়ের পর মিনা থেকে আরাফার ময়দানে গমন সুন্নাত হলেও বিশাল সংখ্যক হজযাত্রীর আরাফায় উপস্থিতি নিশ্চিত করতে আগের (৮ যিলহজ) রাত থেকেই তাদের শীতাতপ নিয়ন্ত্রিত বিলাসবহুল বাসে করে স্থানান্তর শুরু করে দেন।